A cunami (, szó szerinti jelentése: „cu”: kikötő, „nami”: hullám, vagyis "kikötői hullám") japán eredetű kifejezés. A szeizmikus árhullámot jelöli, és nem tévesztendő össze az "óriáshullám"mal, vagy a "szökőár"ral, melyek mind más természeti jelenségek. Az egyik legpusztítóbb természeti katasztrófa, ám igen ritkán fordul elő, és még ritkábban szed áldozatokat, bár ha magas cunami éri el a partokat, hatalmas pusztításra képes. A közelmúltban a 2004-es indiai-óceáni cunami és a 2011-es tóhokui földrengés és cunami volt a legpusztítóbb.